**บทที่ 2**

**สถานภาพด้านการส่งเสริมคุณธรรมของจังหวัด**

**1.จุดแข็ง จุดอ่อน โอกาส ข้อจำกัด**

 1.1 **จุดแข็ง** ***Strengths* (S)** หมายถึง ปัจจัยภายใน เป็นข้อดีที่เกิดจากสภาพแวดล้อมภายใน

 (๑) ประชาชนชาวจังหวัดเลย ให้ความตระหนักในความสำคัญชองสถาบันชาติ ศาสนา พระมหากษัตริย์

 (๒) ทุกภาคส่วนในจังหวัดเลย อาทิเช่น ภาครัฐ ภาครัฐวิสาหกิจ ภาคเอกชน ภาคประชาสังคม และภาคประชาชน มีความร่วมมือกันเป็นอย่างดี

 (๓) หัวหน้าหน่วยงานทุกระดับ ทุกภาคส่วน มีวิสัยทัศน์ในการพัฒนางาน และให้ความร่วมมือในการขับเคลื่อนงานที่สนองตอบยุทธศาสตร์ชาติ ยุทธศาสตร์จังหวัด/กลุ่มจังหวัด

 (4) จังหวัดเลยมีวิสัยทัศน์ และกลยุทธ์ที่จะพัฒนาคน สังคม ทรัพยากรธรรมชาติ สิ่งแวดล้อม และความมั่นคงเพื่อสังคมสงบสุข

 1.2 **จุดอ่อน** ***Weaknesses*** (**W**) หมายถึง ปัจจัยภายใน เป็นปัญหาหรือข้อบกพร่องที่เกิดจากสภาพแวดล้อมภายในต่างๆ

 (๑) ประชาชนชาวจังหวัดเลย ขาดความตระหนัก หรือให้ความสนใจน้อย เกี่ยวกับการปฏิบัติตนหรือดำรงตน ในมิติคุณธรรม จริยธรรม

 (๒) บุคลากรภายในองค์กร ทั้งภาครัฐ ภาคเอกชน ภาครัฐวิสาหกิจ ขาดความรู้ ความเข้าใจ ขาดการตระหนักหรือวิธีปฏิบัติในการประกอบสัมมาชีพด้านคุณธรรม จริยธรรม

 (๓) หน่วยงานทุกภาคส่วนในจังหวัดเลย มีการรณรงค์ ปลูกจิตสำนึก หรือการสร้างความตระหนักในเรื่องคุณธรรม จริยธรรม แก่คนในสังคม ทั้งภายในและภายนอกองค์กร

 (4) เด็ก เยาวชน มีทัศนคติที่ขาดแย้ง หรือความเข้าใจที่คลาดเคลื่อนเกี่ยวกับ การดำเนินชีวิตหรือการปฏิบัติตน ที่ต้องยึดคุณธรรม จริยธรรม ที่เหมาะสมกับวัย

 1.3 **โอกาส** ***Opportunities* (O**) หมายถึง ปัจจัยภายนอก เป็นผลจากการที่สภาพแวดล้อมภายนอก

ที่เอื้อประโยชน์หรือส่งเสริมการดำเนินงาน

 (๑) รัฐบาล มีนโยบาย และให้ความสำคัญในการขับเคลื่อนงานด้านการส่งเสริมคุณธรรม จริยธรรม เพื่อให้ประเทศไทยเป็น “สังคมคุณธรรม”

 (๒) ทุกภาคส่วนของหน่วยงานภาครัฐ มีนโยบาย มีแผนงาน/โครงการ/กิจกรรม และงบประมาณ เพื่อดำเนินงานส่งเสริมคุณธรรม จริยธรรม

 (๓) ภาคีเครือข่ายภาคเอกชน ภาคประชาสังคม มีความพร้อมให้การสนับสนุนการขับเคลื่อนงานของจังหวัดเลย ให้บรรลุหรือสอดคล้องกับยุทธศาสตร์จังหวัดเลย

 1.4 **ข้อจำกัด** ***Threats (*T)** หมายถึง [อุปสรรค](https://th.wikipedia.org/wiki/%E0%B8%AD%E0%B8%B8%E0%B8%9B%E0%B8%AA%E0%B8%A3%E0%B8%A3%E0%B8%84) ซึ่งเกิดจากปัจจัยภายนอก เป็นข้อจำกัดที่เกิดจากสภาพแวดล้อมภายนอก ซึ่งจำเป็นต้องปรับกลยุทธ์ให้สอดคล้องและพยายามขจัดอุปสรรคต่างๆ ที่เกิดขึ้นให้ได้

 (๑) การบูรณาการงานส่งเสริมคุณธรรม จริยธรรมของทุกภาคส่วนอย่างเป็นระบบและต่อเนื่อง

 (๒) การติดตาม ประเมินอย่างเป็นระบบและต่อเนื่อง

**2. วิสัยทัศน์**

 เมืองแห่งคุณธรรม จริยธรรมนำชีวิต สืบสานวิถีความเป็นไทเลย ภายใต้สังคมสันติสุขอย่างยั่งยืน

**3. พันธกิจ**

 1. พัฒนาคนจังหวัดเลยให้มีคุณธรรม จริยธรรมตามหลักธรรมทางศาสนา น้อมนำเศรษฐกิจพอเพียง มาเป็นหลักในการพัฒนาคุณภาพชีวิต และดำรงชีวิตตามวิถีวัฒนธรรมไทยที่ดีงาม

 2. พัฒนาระบบบริหารจัดการด้านส่งเสริมคุณธรรมจังหวัดเลย ให้มีประสิทธิภาพในมิติต่างๆ

 3. ส่งเสริมให้ทุกภาคส่วนของสังคมคนเลย ตระหนักและร่วมกันเป็นเครือข่ายมีส่วนร่วม

 ในกระบวนการส่งเสริมคุณธรรมจังหวัดเลย เพื่อสร้างสังคมคุณธรรมที่อยู่ร่วมกันอย่างสันติสุข

 มีธรรมาภิบาล มีความสมานฉันท์และมีความยั่งยืน

 4. ส่งเสริมให้คนจังหวัดเลย เป็นแบบอย่างด้านคุณธรรมในประเทศรอบบ้าน

**4. เป้าประสงค์**

 จังหวัดเลย เป็น **“สังคมคุณธรรม”** คนเลยปฏิบัติตามหลักคำสอนทางศาสนาที่ตนนับถือ น้อมนำหลักปรัชญาของเศรษฐกิจพอเพียง ธำรงรักษาไว้ซึ่งวัฒนธรรมอันดีงามของไทเลย และอยู่ร่วมกันด้วยสันติสุขในจังหวัดเลย ประเทศรอบบ้านอย่างยั่งยืน

**5. ยุทธศาสตร์**

 **ยุทธศาสตร์ที่ 1 วางระบบรากฐานการเสริมสร้างคุณธรรมจังหวัดเลย**

 **กลยุทธ์**

 วางระบบรากฐานการเสริมสร้างคุณธรรมของจังหวัดเลย อาทิเช่น สถาบันครอบครัว การศึกษา ศาสนา เศรษฐกิจ การเมืองการปกครององค์กร และวิชาชีพทุกองค์กร โดยใช้สื่อมวลชนเป็นเครื่องมือรณรงค์และนำวัฒนธรรมอันดีงาม มาเป็นฐานรากเสริมสร้างคุณธรรมให้แก่สังคมคนไทเลย

 **ตัวชี้วัดความสำเร็จ**

 ทุกหน่วยงาน/องค์กรทั้งภาครัฐและเอกชนมีส่วนร่วมส่งเสริม สนับสนุนและดำเนินการส่งเสริมคุณธรรมจังหวัดเลย ภายใต้บทบาทและหน้าที่ของหน่วยงาน เช่น กำหนดนโยบายการส่งเสริมคุณธรรมภายในองค์กร วางแผนงานจัดทำโครงการกิจกรรมเสริมสร้างปลูกฝังคุณธรรมและวัฒนธรรมประเพณีที่ดีงามให้แก่สังคมยกย่องเชิดชูองค์กรและบุคคลผู้มีผลงานดีเด่นในด้านส่งเสริมคุณธรรมจังหวัดเลย

 **ยุทธศาสตร์ที่ 2 สร้างความเข้มแข็งในระบบการบริหารจัดการด้านการส่งเสริมคุณธรรม**

**จังหวัดเลย ให้เป็นเอกภาพ**

 **กลยุทธ์**

 สร้างและพัฒนาระบบริหารจัดการงานด้านส่งเสริมคุณธรรมจังหวัดเลย และพัฒนาศักยภาพบุคลากรผู้ทำหน้าที่ในการส่งเสริมคุณธรรมจังหวัดเลย พร้อมทั้งเสริมสร้างความเป็นเอกภาพแก่สถาบัน/องค์กรในสังคมด้วยคุณธรรม

 **ตัวชี้วัดความสำเร็จ**

 1. มีระบบกำกับติดตามและประเมินผลการดำเนินงานส่งเสริมคุณธรรมจังหวัดเลย และความสมานฉันท์ในมิติต่างๆ

 2. มีหลักสูตรและจำนวนบุคลากรผ้ำหน้าที่ในการส่งเสริมคุณธรรมจังหวัดเลย

 3. มีระบบบริหารจัดการทางวิชาการองค์ความรู้ในเรื่องของการส่งเสริมคุณธรรมจังหวัดเลย และความสมานฉันท์ พร้อมทั้งมีการวิจัยและมีการพัฒนามาตรฐานด้านการส่งเสริมคุณธรรมจังหวัดเลย

 4. ภาคราชการพลเรือนมีระบบและกลไกการสนับสนุนและส่งเสริมคุณธรรมจริยธรรมข้าราชการคุณธรรม

 5. มีงบประมาณสนับสนุนการดำเนินงานส่งเสริมคุณธรรมจังหวัดเลย

 6. มีความสมานฉันท์ในสังคมของจังหวัดเลย

 **ยุทธศาสตร์ที่ 3 สร้างเครือข่ายความร่วมมือในการส่งเสริมคุณธรรมจังหวัดเลย**

 **กลยุทธ์**

 สร้าง พัฒนาและขยายเครือข่ายขับเคลื่อนคุณธรรม โดยสร้างระบบบริหารจัดการภาคีเครือข่ายและแหล่งเรียนรู้ที่เอื้อต่อการส่งเสริมคุณธรรมจังหวัดเลย และให้มีมาตรการทางด้านการเงินและการคลังในการส่งเสริมเครือข่ายคุณธรรมจังหวัดเลย

 **ตัวชี้วัดความสำเร็จ**

 1. จำนวนโรงเรียน ชมรม สมาคม หรือองค์กรที่เข้ามาร่วมเป็นภาคีเครือข่าย

 2. จำนวนศูนย์ศึกษาพระพุทธศาสนาวันอาทิตย์ หน่วยเผยแพร่คุณธรรมและหน่วยเผยแพร่คุณธรรมในศาสนาอื่น

 3. มีภาคีเครือข่ายส่งเสริมคุณธรรมดีเด่นระดับจังหวัด ระดับอำเภอและระดับท้องถิ่น

 4. มีมาตรการจูงใจทางด้านการเงินและการคลังสำหรับธุรกิจที่ดำเนินการส่งเสริมคุณธรรมจริยธรรมจังหวัดเลย

 **ยุทธศาสตร์ที่ 4 ส่งเสริมให้จังหวัดเลยเป็นหนึ่งในกลุ่มจังหวัดภาคตะวันออกเฉียงเหนือตอนบน**

**ที่เป็นแบบอย่างด้านคุณธรรมในประเทศรอบบ้าน**

 **กลยุทธ์**

 เสริมสร้างความร่วมมือระหว่างประเทศรอบบ้าน หรือประชาคมอาเซียน เพื่อส่งเสริมและเสริมสร้างคุณธรรมในการอยู่ร่วมกัน ธำรงไว้ซึ่งสันติภาพความมั่นคง และรักษาความสมดุลของธรรมชาติและสิ่งแวดล้อม

  **ตัวชี้วัดความสำเร็จ**

 1. จังหวัดเลย มือร่วมกันกับทุกภาคส่วน ภายใต้ประชาคมอาเซียนจัดกิจกรรมเสริมสร้างคุณธรรม วัฒนธรรม ประเพณีอันดีงาม และรักษาความสมดุลของธรรมชาติสิ่งแวดล้อม

 2. มีศูนย์เรียนรู้ทางศาสนา ศิลปะ และวัฒนธรรมประจำจังหวัดเลย เพื่อความรู้สู่ประชาคมอาเซียน

 3. มีศูนย์ศาสนิกสัมพันธ์แห่งอาเซียนหรือประเทศรอบบ้าน ประจำจังหวัดเลย